钦定古今图书集成/方舆汇编/职方典/第1109卷 > 台湾府关梁考 府志
## 钦定古今图书集成/方舆汇编/职方典/第1109卷 > 台湾府关梁考 府志

本府。〈台湾县附郭。〉

大枋桥　在东安坊岭仔后。康熙二十三年，大水冲圮，知府蒋毓英捐俸修葺。三十三年复圮，知府吴国柱重修。

砖仔桥　在西定坊，与凤山交界。红毛所建，今圮。

大桥　在永康里。洪水冲崩，只存旧迹。

枋仔桥　在东安坊。今坏。

乌鬼桥　在永康里

斗米桥　在广储里

大井头渡　：在西定坊。

凤山县

大甲桥　在依仁里。台湾少石，居民于冬天之候，以草、竹、木柱砌成。大雨至，则漂去。康熙三十一年，南路参将吴三锡捐建枋桥，往来便之。然夏、秋之际，仍旧漂去；冬重修焉。

二赞行桥　在文贤里。参将吴三锡修。

冈山桥　在嘉祥里

鲫鱼潭桥　在南路鲫鱼潭，参将吴三锡修。中冲崎桥　在中冲崎庄，参将吴三锡修。楠仔坑桥　在观音山里，参将吴三锡修。竹仔桥　在竹桥庄。

万丹桥　：在上淡水万丹坑。

安平镇渡　自安平镇至大井头，相去十里。风顺则时刻可到，风逆则半日难登。

“大头井　” ：水浅，用牛车载人下船，镇之澳头；浅处，则易小舟登岸。

诸罗县

新港桥　在新港社

番仔桥　在开化里

茅港尾桥　、铁线桥　二桥俱在茅港尾。保、凤、诸二县之桥，皆系冬成夏坏。

西港仔渡　　、含西港渡　　、直加弄渡　：以上三渡俱在西定坊小关帝庙口。